块【備考·丑集】【土部】康熙筆画:7画部外筆画:4画
查询·新华字典
《篇海類編》音月。(塊)《唐韻》苦對切《集韻》苦怪切《韻會》苦潰切《正韻》苦夬切,
音蒯。《說文》墣也。《博物志》徐州人謂塵土爲蓬塊。《左傳·僖二十三年》晉公子重耳出亡,過衞,衞不爲禮,出于五鹿。乞食於野人,野人與之塊。
又《儀禮·喪服》凡喪居倚廬,寢苦枕塊。
又造物之名曰大塊。《莊子·大宗師》大塊載我以形,勞我以生。《郭璞·江賦》煥大塊之流形。
又壘塊,胷中不平也。《世說》晉阮籍胷中壘塊,故須酒澆之。
又銜塊,請罪也。《唐書·
宗紀》天寶末,安祿山反,帝欲禪位太子。楊貴妃銜塊請死,帝意沮,乃止。
又孑也。一曰楚人謂我曰塊。《楚辭·九辯》塊獨守此無澤兮,仰浮雲而永歎。《陸機·文賦》塊孤立而特峙,非常音之所緯。
又《類篇》苦會切,音檜。義同。
又與蕢通。互見凷字註。